b"\n_START_ARTICLE_\nDe fires tegn\n_START_SECTION_\nHandling\n_START_PARAGRAPH_\nDen trofaste dr. Watson er bekymret, hans gode venn mesterdetektiven Sherlock Holmes er i ferd med \xc3\xa5 forg\xc3\xa5 av mangel p\xc3\xa5 saker som kan utfordre hans briljante intellekt. Han stimulerer sitt sinn med kokain og morfin, mens han venter p\xc3\xa5 en sak som er verdig hans intelligens. Redningen kommer i skikkelse av en ung dame i n\xc3\xb8d, med en merkelig og g\xc3\xa5tefull historie og seks usedvanlige vakre og verdifulle perler, sendt av en ukjent velgj\xc3\xb8rer sammen med et brev. Damen er Mary Morstan, Dr. Watsons fremtidige kone._NEWLINE_I brevet st\xc3\xa5r det \xc2\xabM\xc3\xb8t ved tredje s\xc3\xb8yle fra venstre utenfor Lycem-teateret klokken 7 i aften. Ta med to venner om de f\xc3\xb8ler dem engstelig. De har lidd stor urett.\xc2\xbb_NEWLINE_Holmes og Watson blir med, det viser seg at den ukjente er Mr. Thaddeus Sholto som er s\xc3\xb8nn av Major Sholto som tjenestejorde sammen med Marys far i India. Han sier at hennes far var med p\xc3\xa5 \xc3\xa5 finne en stor skatt, som n\xc3\xa5 er eid av Sholto familien. Etter at Majoren d\xc3\xb8d har Thaddeus bestemt seg for \xc3\xa5 gi Mary hennes del av skatten. Men hun m\xc3\xa5 v\xc3\xa6re med tilbake til huset fordi Thaddeus' bror er ikke like lett \xc3\xa5 overtale._NEWLINE_N\xc3\xa5r de kommer til Sholto huset finner de Thaddeus' bror d\xc3\xb8d! Han er drept av en torn i halsen. Skatten er borte og de finner en lapp ved siden av den d\xc3\xb8de med \xc2\xabDe fires tegn\xc2\xbb p\xc3\xa5. Hvem har drept Thaddus' bror, hva betyr \xc2\xabDe fires tegn\xc2\xbb, hvordan kom morderen seg inn i det lukkede rommet, hvor er skatten og hvem har laget de sm\xc3\xa5 forsporene ved sengen og p\xc3\xa5 loftet? _NEWLINE_Dette ble Sherlock Holmes og hans f\xc3\xb8lgesvenn, Dr. John H. Watson, andre kriminalsak sammen._NEWLINE_Oppf\xc3\xb8lger: Skandale i B\xc3\xb8hmen og andre Sherlock Holmes-eventyr\n_START_SECTION_\nRomanbestillingen\n_START_PARAGRAPH_\nI 1889 kom en amerikansk magasinredakt\xc3\xb8r til London og inviterte to forfattere til middag. Den ene var en ber\xc3\xb8mt irsk lyriker og skuespillforfatter, London-sosietetens vittige yndling. Den andre var en ukjent ung skotsk lege som et dr\xc3\xb8yt \xc3\xa5r tidligere hadde utgitt en liten bok med en ny detektiv i hovedrollen. De to var Oscar Wilde og Arthur Conan Doyle._NEWLINE_Wilde var som vanlig i sitt mest sprudlende ess. \xc2\xabDe m\xc3\xa5 se mitt siste teaterstykke\xc2\xbb, sa han til Doyle, \xc2\xabdet er storartet, det er genialt\xc2\xbb. Doyle noterte i dagboken sin at Wilde m\xc3\xa5tte v\xc3\xa6re gal. Men det endte i hvert fall med at begge forfatterne fikk bestilling p\xc3\xa5 en roman. _NEWLINE_Wilde skrev Bildet av Dorian Gray. Og Conan Doyle skrev De fires tegn hvor han l\xc3\xa5nte noen trekk fra Wilde til to av fortellingens figurer, f\xc3\xb8rst og fremst til Thaddeus Sholto, men ogs\xc3\xa5 til Sherlock Holmes."